Dende que a les once de la mañana se recibió l’avisu de la presencia d’un osu pardu feríu nuna carretera del cientru d’Asturies, en Proaza, dica la so muerte, camín d’un albeite, pasaron cerca de seies hores nes que nun se punxo en marcha dalu protocolu d’actuación pa ponela a salvu, cenciellamente porque nun esiste. La fastera onde apaeció forma parte d’una de les más importantes árees de reprodución osera de la Cordillera Cantábrica, polo que debería esistir un equipu d’espertos preparaos p’actuar nestos casos. Nun lu hai. Asturies nun tien la más mínima cadarma p’atender estos casos. La osa morrió n’ambulancia, tres de ser garrada con anestesia y treslladada nuna ambulancia, camín d’Uviéu. L’anestesia foi demasiao pa un cuerpu ya feble, pero d’aportar a la clínica tampocu cuntaría coles istalaciones afayaices pa la so cura y muncho menos pa la so recuperación posterior.
#000006
Dexa una rempuesta Cancelar a resposta
#000009